Ons beroep word dikwels 'n slagveld vir die koninkryk van die Here, omdat ons dikwels daar in swaar sondes van verskillende soorte verval.
En in hierdie tyd wat die Here toelaat, kom sy Seun en leer ons om te bid dat ons Vader wat in die hemele is, net so op die aarde moet laat geskied, soos wat dit in die hemel geskied.
Daarom sê die Bybel met die grootste reg dat selfs die allerheiligstes onder ons maar net 'n klein beginsel van gehoorsaamheid in ons het - in elk geval genoeg dat ons besef dat ons moet bid en smeek vir vergifnis.
Deel van ons gehoorsaamheid is natuurlik om te bid. Wat moet ons bid? Die Here Jesus Christus gee ons 'n modelgebed en Hy wek ons op om te bid. Natuurlik doen Hy baie meer as dit: Hy versoen ons ook en skenk aan ons die Heilige Gees.
Met ander woorde, sodat ek my eie swakheid kan sien en nie agter ander mense of agter omstandighede wegkruip vir my eie sondes nie.
Die Here maak dit vir ons moontlik om sy Naam te kan bely met die mond, met ander woorde, te sê Here, Here.
Die engele wat nou nog in die hemel oor is nadat die duiwel 'n derde van hulle in sonde laat val het, praat nooit teë nie.
Maar dit is natuurlik ook so dat God se wil ook geskied oor die engele wat gesondig het - dis nou die wat agter die satan aangeloop het.
En nou bid ons dat ons ook so gehoorsaam moet wees. Soos wat die engele in die hemel aan God gehoorsaam is, net so moet die wil van die Here ook oor ons geskied.
Broeders en susters, God se wil is ook dat die wederkoms naby is. Ons het dalk nie meer baie tyd nie.
Laat ons dan luister na die wil van God, en laat ons lewe soos die engele in die hemel: volmaak gehoorsaam: Heeltemal ywerig.